НАРУЧИЛАЦ: ИНСТИТУТ ЗА ЈАВНО ЗДРАВЉЕ ВОЈВОДИНЕ

АДРЕСА: Футошка 121, 21000 Нови Сад

БРОЈ: 01-131/1

## ДАТУМ: 18.01.2021.

## П О З И В

**за достављање понуда за набавку услуга прања возила**

У складу са чланом 27. став 1, тач.1 Закона о јавним набавкама (Службени гласник РС број 91/2019) и Планом набавки Института за јавно здравље Војводине за 2021. годину на које се Закон не примењује, позивамо вас да доставите понуду за набавку услуга прања возила.

1. **ПОПУЊАВАЊЕ И ДОСТАВЉАЊЕ ПОНУДА**

**Рок за достављање понуда**: **четвртак 21.01.2021. године до 10 часова**

Понуду доставити на обрасцу који се налази у прилогу овог позива. Обавезно попунити све податке у обрасцу.

**Начин достављања понуда**: Понуде са припадајућом документацијом се достављају путем:

- Поште, на адресу Институт за јавно здравље Војводине, Футошка 121, 21 000 Нови Сад, у затвореној коверти са назнаком: Понуда за набавку услуга прања возила.

- Лично, на адресу Институт за јавно здравље Војводине, Футошка 121, 21 000 Нови Сад, у затвореној коверти са назнаком: Понуда за набавку услуга прања возила.

- Електронским путем на e-mail адресу: biljana.stojic@izjzv.org.rs

Особа за контакт: Биљана Стојић, e-mail biljana.stojic@izjzv.org.rs, телефон: 021/ 4897 892

**Критеријум за оцену и рангирање понуда: Економски најповољнија понуда.**

**Упоређиваће се однос цене и зависних трошкова (на које утичу просторна удаљеност од Наручиоца, време извршења услуге и сл.)**

**Напомена: услуге прања аутомобила наведене у Понуди морају испуњавати све захтеве из одељка Техничке спецификације, у супротном неће бити узете у разматрање**

У прилогу овог позива достављамо вам:

 \* Техничку спецификацију предмета набавке

\* Образац понуде који је потребно попунити, потписати и оверити печатом (уколико се понуда подноси електронски- Образац понуде је скениран у складу са захтеваним)

\* Уговор који је потребно попунити, потписати и оверити печатом (уколико се понуда подноси електронски- Уговор је скениран у складу са захтеваним)

1. **ТЕХНИЧКЕ СПЕЦИФИКАЦИЈЕ**

**Предмет набавке:** услуге прања аутомобила који чине возни парк Института за јавно здравље Војводине, а који су наведена у следећој табели:

|  |  |  |  |
| --- | --- | --- | --- |
| **Redni broj** | **Vrsta vozila** | **Marka i model vozila** | **Registracija** |
| 1 | putničko | Fiat Punto | NS 179-ZD |
| 2 | putničko | Fiat Punto | NS 179-ZE |
| 3 | putničko | Škoda Superb | NS 184-IO |
| 4 | putničko | Dacia Logan | NS 247-JB |
| 5 | putničko | Fiat 500L | NS 252-HE |
| 6 | putničko | Fiat Doblo | NS 284-TČ |
| 7 | putničko | Fiat Tipo | NS 315 DK |
| 8 | putničko | Fiat Doblo | NS 322-EI |
| 9 | teretno | Renault Kangoo | NS 371-AT |
| 10 | putničko | Fiat Panda | NS 505-IV |
| 11 | putničko | Fiat Punto | NS 407-PX |
| 12 | putničko | Fiat Panda | NS 505-JF |
| 13 | putničko | Fiat Punto | NS 414-CB |
| 14 | putničko | Fiat punto | NS 414-CD |
| 15 | putničko | Fiat punto | NS 414-CE |
| 16 | putničko | Fiat Panda | NS 444-ZD |
| 17 | putničko | Fiat Panda | NS 444-ZE |
| 18 | putničko | Dacia Duster | NS 445-CZ |
| 19 | teretno | Fiat Doblo | NS 446-FU |
| 20 | teretno | Fiat Doblo | NS 482-SN |
| 21 | teretno | Fiat Doblo | NS 405-PH |
| 22 | teretno | Fiat Doblo | NS 405-PI |
| 23 | teretno | Fiat Doblo | NS 405-PJ |
| 24 | teretno | Fiat Doblo | NS 405-PK |
| 25 | putničko | Fiat Tipo | NS 541-XK |

**Место извршења:** Просторије изабраног понуђача.

**Динамика извршења услуга**: према потребама Наручиоца.

Извршилац може на писмени захтев Наручиоца извршавати и услуге сродне предмету набавке, које нису наведене у Понуди са спецификацијом, а по условима из исте и по ценама важећег Ценовника Извршиоца.

Напомена: Наручилац мора имати висок приоритет везано за пружање услуга наведених спецификацијом у односу на остале клијенте изабраног Понуђача.

Понуђене услуге које не испуњавају наведено сматраће се неприхватљивим, и неће бити узете у разматрање.

1. **ОБРАЗАЦ ПОНУДЕ број \_\_\_\_\_\_\_\_од\_\_\_\_\_\_\_\_\_**

**ПОДАЦИ О ПОНУЂАЧУ**

|  |  |
| --- | --- |
| НАЗИВ ПОНУЂАЧА |  |
| СЕДИШТЕ И АДРЕСА |  |
| ТЕЛЕФОН |  |
| ФАКС |  |
| Е-МАИЛ |  |
| ШИФРА ДЕЛАТНОСТИ |  |
| МАТИЧНИ БРОЈ |  |
| ПИБ |  |
| БРОЈ ТЕКУЋЕГ РАЧУНА |  |
| НАЗИВ БАНКЕ |  |
| БРОЈ ТЕЛЕФОНА ОСОБЕ ОВЛАШЋЕНЕ ЗА КОНТАКТ |  |

ПОНУЂАЧ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ М.П.

**У складу са горе наведеном спецификацијом, нудимо вам:**

|  |  |
| --- | --- |
| **Прање возила споља (по једном возилу)** | **динара без ПДВ-а** |
| **Прање возила изнутра (по једном возилу)** | **динара без ПДВ-а** |
| **Дубинско прање возила (по једном возилу)** | **динара без ПДВ-а** |
| **Прање мотора (по једном возилу)** | **динара без ПДВ-а** |
| **УКУПАН ЗБИР УСЛУГА**  | **динара без ПДВ-а** |

**Цена:**

**\* мора бити изражена по једном прању возила и мора бити идентична за сва возила**

**\* мора садржати све трошкове неопходне за реализацију предметних услуга**

**Удаљеност Понуђача од Наручиоца: \_\_\_\_\_\_\_\_\_\_\_\_\_**километара.

**Време извршења услуге:** максимално **\_\_\_\_\_\_\_** дана након испоруке возила.

**Место извршења:** Просторије изабраног Понуђача.

**Услови плаћања**: до 30 дана од дана приспећа исправне фактуре на адресу Наручиоца, регистроване у Централном регистру фактура.

Понуду сачинио**:\_\_\_\_\_\_\_\_\_\_\_\_\_\_\_\_**

Датум**:\_\_\_\_\_\_\_\_ \_\_ \_\_\_\_\_\_\_\_\_\_\_\_\_**

Одговорно лице**:\_\_\_\_\_\_\_\_\_\_\_\_\_\_\_\_**

Понуђач

М.П.

1. **МОДЕЛ УГОВОРА**

Институт за јавно здравље Војводине са седиштем у Новом Саду, ул. Футошка бр.121, матични број: 08246912, ПИБ:100452714, рачун број: 840-692667-61 који се води код Управе за трезор – Филијала Нови Сад, кога заступа в.д. директора проф. др Владимир Петровић (у даљем тексту: Наручилац)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем/адресом у \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Извршилац), рачун број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_\_\_ ПИБ: \_\_\_\_\_\_\_\_\_\_\_\_\_\_\_\_\_\_,

закључили су:

**УГОВОР О НАБАВЦИ УСЛУГА**

**ПРАЊА АУТОМОБИЛА**

Члан 1.

Уговорне стране констатују:

Предмет уговора је пружање **Услуга прања аутомобила** који чине возни парк
Наручиоца, које су дефинисанe техничком спецификацијом Позива за достављање понуда, а у складу са Понудом Извршиоца.

Извршилац се обавезује да ће услуге у складу са захтевом из претходног става извршити у року наведеном у понуди.

Предметне услуге извршаваће се у просторијама Извршиоца, према динамици утврђеној спрам реалних потреба Наручиоца.

Члан 2.

 Након извршених услуга из члана 1. овог уговора Наручилац ће Извршиоцу исплатити накнаду у износу утврђеном на основу Понуде Извршиоца бр. \_\_\_\_\_\_\_ од \_\_\_\_\_\_\_године, али тако да исти не премашује вредност Финансијских средстава Наручиоца опредељених за ту намену.

Предметне услуге могу бити реализоване највише до износа Финансијских средстава Наручиоца опредељених за ту намену, који износи \_\_\_\_\_\_\_\_\_\_\_ динара без ПДВ-а. (Попуњава Наручилац).

Јединична цена услуга обухвата све трошкове настале приликом пружања услуге – како је наведено у Обрасцу Понуде.

Јединичне цене услуга које су предмет овог уговора непроменљиве су у периоду важности овог уговора, без обзира на време извршења и друге околности које утичу на формирање цена предметних услуга.

Плаћање ће се извршити у року до 30 дана од дана приспећа исправне фактуре, регистроване у Централном регистру фактура.

Извршилац се обавезује да се на свакој фактури веже за број под којим је Уговор заведен код Наручиоца, као и да наведе на истој тачан опис извршених услуга.

Рачуни који нису сачињени у складу са наведеним биће враћени Извршиоцу, а плаћање одложено на штету Извршиоца све док се не достави исправан рачун.

Члан 3.

Наручилац се обавезује да након приспећа исправне фактуре уплати накнаду за извршене услуге на рачун Извршиоца, у свему према члану 2. овог Уговора.

Наручилац ће услуге захтевати према својим реалним потребама и финансијским могућностима, односно није у обавези да захтева све услуге наведене спецификацијом.

Уколико Наручилац током реализације уговора искаже објективне потребе за услугама које су сродне услугама наведеним у Понуди, Извршилац је у обавези да обезбеди захтевану услугу по цени не већој од упоредиве тржишне нити већој од продајне цене тих услуга по којима их извршава и другим корисницима.

Члан 4.

Извршилац се обавезује да предмет уговора, из члана 1. овог Уговора изврши Наручиоцу у року од максимално \_\_\_\_ дана, од дана када му Наручилац испоручи возило/возила.

Место извршења предметних услуга су просторије Извршиоца.

Извршилац се обавезује да ће Наручилац имати висок приоритет везано за пружање услуга наведених спецификацијом у односу на остале клијенте Извршиоца.

Члан 5.

Извршилац је дужан да обавезу из члана 1. овог уговора изврши у складу са законом, правилима струке, техничким прописима, нормативима и стандардима, под условима из Уговора, придржавајући се спецификације, техничког описа и техничких карактеристика и других услова из спецификације.

Извршилац преузима потпуну одговорност за квалитет извршених услуга из члана 1. овог уговора.

Извршење услуга контролисаће лице овлашћено од стране Наручиоца.

Извршилац је у обавези да евентуалне примедбе Наручиоца на извршене услуге отклони у року од два дана.

Ако извршене услуге не одговарају неком од елемената садржаном у прихваћеној Понуди, Извршилац одговара по законским одредбама о одговорности за неиспуњене обавезе.

За свако непридржавање обавеза из прихваћене понуде, од стране Извршиоца, Наручилац има право на једнострани раскид Уговора.

Наручилац када раскида Уговор, из разлога наведених у ставу 6. овог члана, као и других разлога утврђених законом, дужан је то саопштити Извршиоцу у писменој форми.

Члан 6.

Наручилац има право на наплату пенала у висини 0,5% од уговорене вредности овог уговора, за сваки дан прекорачења рока наведеног у члану 4. овог уговора, с тим да укупна вредност наплаћених пенала не прелази 10% уговорене вредности овог уговора.

Ако због закашњења са уговореним извршењем од стране Извршиоца, наручилац претрпи штету која је већа од износа уговорене казне из става 1. овог члана, наручилац може уместо уговорене казне захтевати накнаду штете односно поред уговорне казне може захтевати и разлику до пуног износа претрпљене штете.

Извршилац је обавезан да наручиоцу надокнади штету која је настала услед раскида Уговора, уколико је Извршилац одговоран за раскид Уговора.

Члан 7**.**

Уговорне стране прихватају обавезу да све податке и информације до којих дођу у току међусобне пословне сарадње чувају као поверљиве и настоје да не дођу у посед трећих неовлашћених лица, те да их користе искључиво у сврху реализације овог уговора.

У случају поверљивих информација које подлежу прописима у вези са заштитом података или другим прописима, уговорне стране ће поступати према правилима која су предвиђена тим прописима.

Извршилац се обавезује да ће пословати у складу са прописима Републике Србије који се односе на очување и заштиту животне средине, поштовање еколошких принципа у пословању, заштити здравља људи, заштити на раду и другим релевантним прописима који регулишу ову област.

Члан 9.

Све евентуалне спорове који настану из, или поводом, овог уговора, уговорне стране ће покушати да реше споразумно.

Уколико спорови између Наручиоца и Извршиоца не буду решени споразумно, уговара се надлежност суда у Новом Саду.

Члан 10.

Овај уговор се закључује на период од 1 (једне) године односно до испуњења Финансијских средстава Наручиоца опредељених за ту намену.

Обавезе које доспевају у овој и у наредној буџетској години ће бити реализоване највише до износа средстава која ће наручиоцу за ту намену бити одобрена у тој буџетској години.

Овај уговор се може изменити само писаним анексом, потписаним од стране овлашћених лица уговорних страна.

Све што није регулисано одредбама овог уговора, примениће се одредбе Закона о облигационим односима.

Уговор је сачињен у 4 (четири) истоветна примерка, од којих 3 (три) примерка задржава Наручилац, а 1 (један) Извршилац.

 **За ИЗВРШИОЦА За НАРУЧИОЦА**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Проф. др Владимир Петровић

Датум потписивања уговора:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (попуњава Извршилац)